5. ทรัพย์สินที่ใช้ในการประกอบธุรกิจ

ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจ ได้แก่

1.  ทรัพย์สินหลักที่ใช้ในการประกอบธุรกิจ

กลุ่มบริษัทมีทรัพย์สินหลักที่ใช้ในการประกอบธุรกิจ ณ วันที่ 31 ธันวาคม 2550 ที่สำคัญดังนี้

ที่ดิน อาคาร และอุปกรณ์สุทธิ 

+-------------------------------------------+----------+----------+----+
| ประเภท/ลักษณะทรัพย์สิน                        | ลักษณ     | มูล       | ภา |
|                                           | ะกรรมสิทธิ์ | ค่าทางบัญชี | ระ |
|                                           |          |          | ผูก |
|                                           |          | (ล้านบาท) | พัน |
+-------------------------------------------+----------+----------+----+
|   - ที่ดินพร้อมสิ่งปลูกสร้าง                      | เ        | 8.56     | ไ  |
|                                           | ป็นเจ้าของ |          | ม่มี |
|   โฉนดที่ดินเลขที่ 156351-2 ตำบลลาดยาว         |          |          |    |
|   อำเภอบางเขน กรุงเทพฯ                     |          |          |    |
|                                           |          |          |    |
|   โฉนดที่ดินเลขที่ 128086 ตำบลบ้านใหม่ อำเภอเมือง |          |          |    |
|   นครราชสีมา สิ่งปลูกสร้าง ตั้งอยู่บ้านเลขที่         |          |          |    |
|   61//26-27 ซอยอมรพันธุ์นิเวศน์4 ถนนวิภาวดีรังสิต  |          |          |    |
|   แขวงลาดยาว เขตจตุจักร กรุงเทพฯ             |          |          |    |
+-------------------------------------------+----------+----------+----+
|   - เครื่องตกแต่งและเครื่องใช้สำนักงาน           | เ        | 447.29   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - ระบบสาธารณูปโภค                        | เ        | 100.76   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - อุปกรณ์ดำเนินงานโทรทัศน์และวิทยุ             | เ        | 250.91   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - ยานพาหนะ                              | เ        | 385.61   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - ส่วนปรับปรุงอาคารเช่า                     | เ        | 115.23   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - เครื่องมือและอุปกรณ์ถ่ายทำ                  | เ        | 305.76   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - สินทรัพย์ระหว่างติดตั้ง                      | เ        | 84.50    | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   หัก ค่าเสื่อมสะสม                           |          | (1       |    |
|                                           |          | ,031.91) |    |
+-------------------------------------------+----------+----------+----+
| รวม ที่ดิน อาคารและอุปกรณ์ สุทธิ                 |          | 666.71   |    |
+-------------------------------------------+----------+----------+----+

อาคารสำนักงานที่เช่า 

  บริษัทและบริษัทย่อยได้ทำสัญญาเช่าพื้นที่สำนักงานอาคารมาลีนนท์ทาวเวอร์ (M I) เลขที่ 3199
  และอาคารมาลีนนท์ทาวเวอร์ (M II) เลขที่ 3199/1 ถนนพระราม 4 แขวงคลองตัน
  เขตคลองเตย กรุงเทพฯ จากกองทุนรวมอสังหาริมทรัพย์มิลเลียนแนร์มีกำหนดระยะเวลาการเช่า
  3 ปี รวมถึงบริษัทและบริษัทย่อยได้ทำสัญญาจ้างบริการการบำรุงรักษา
  และบริการเกี่ยวกับทรัพย์สินที่เช่าควบคู่ไปกับการเช่าพื้นที่เช่านี้กับคู่สัญญาดังกล่าว
  เพื่ออำนวยความสะดวก

  อย่างไรก็ตาม เนื่องจาก กำหนดเริ่มเช่าใช้พื้นที่ของบริษัทในกลุ่มแต่ละบริษัทไม่พร้อมกัน
  แยกออกเป็น 3 ช่วงเวลา
  การขอมติที่ประชุมคณะกรรมการบริษัทเพื่ออนุมัติการทำสัญญาเช่าพื้นที่จึงมีการแยกพิจารณาออกเป็น
  2 ครั้ง ตามช่วงเวลาเริ่มต้นสัญญาที่ไม่พร้อมกันดังที่กล่าว ดังนี้

1.  สัญญาชุดแรกมีผลบังคับตั้งแต่ วันที่ 9 เมษายน 2547 ถึงวันที่ 8 เมษายน 2550 พื้นที่รวม
    25,939.54 ตารางเมตร โดยมีค่าเช่า 220 บาทต่อตารางเมตรต่อเดือน (ไม่รวมค่าบริการ
    ค่าน้ำ ค่าไฟฟ้า ค่าภาษีโรงเรือนและที่ดิน ภาษีอื่นๆ และค่าใช้จ่ายอื่นๆ ที่เกี่ยวข้อง)

2.  สัญญาชุดที่สองมีผลบังคับตั้งแต่วันที่ 13 พฤศจิกายน 2547 ถึงวันที่ 12 พฤศจิกายน 2550
    และวันที่ 19 มกราคม 2548 ถึงวันที่ 18 มกราคม 2551 พื้นที่รวม 5,526.50 ตารางเมตร
    โดยมีค่าเช่าและค่าบริการในอัตราเดียวกัน

  ต่อมาเมื่อครบกำหนดระยะเวลาการเช่าตามสัญญาฉบับเดิม
  ฝ่ายจัดการได้เสนอให้คณะกรรมการบริษัทมีมติอนุมัติการต่ออายุสัญญาเช่าพื้นที่สำนักงานอาคาร
  มาลีนนท์ ทาวเวอร์ ออกไปอีก 3 ปี โดยปรับค่าเช่าเป็น 240 บาทต่อตารางเมตรต่อเดือน
  ซึ่งเงื่อนไขและข้อสัญญาอื่นๆ ยังคงเป็นไปตามเดิมทุกประการ

  รายการเช่าอาคารมาลีนนท์ ทาวเวอร์ดังกล่าวเป็นรายการที่เกี่ยวโยงกันของบริษัท ประเภท
  รายการเช่าอสังหาริมทรัพย์ไม่เกิน 3 ปี
  โดยได้จัดให้คณะกรรมการของบริษัทอนุมัติการเข้าทำรายการดังกล่าว
  ซึ่งมีรายละเอียดการอนุมัติทำรายการ ดังนี้

1.  การประชุมคณะกรรมการบริษัท ครั้งที่ 2/2550 เมื่อวันที่ 27 มีนาคม 2550
    ที่ประชุมฯได้มีมติอนุมัติให้ต่อสัญญาฯ มีผลตั้งแต่วันที่ 9 เมษายน 2550 – 8 เมษายน 2553
    พื้นที่รวม 25,939.54 ตารางเมตร

2.  การประชุมคณะกรรมการครั้งที่ 5/2550 เมื่อวันที่ 6 พฤศจิกายน 2550
    ที่ประชุมฯได้มีมติอนุมัติให้ต่อสัญญาฯ สัญญาฉบับที่ 1 ตั้งแต่วันที่ 13 พฤศจิกายน 2550 – 12
    พฤศจิกายน 2553 สัญญาฉบับที่ 2 ตั้งแต่วันที่19 มกราคม 2551 – 18 มกราคม 2554
    พื้นที่รวม 5,526.50 ตารางเมตร

  ทั้งนี้
  รายการที่เกี่ยวโยงกันข้างต้นเข้าข้อยกเว้นตามประกาศคณะกรรมการตลาดหลักทรัพย์แห่งประเทศไทย
  เรื่อง รายการที่เกี่ยวโยงกัน
  ซึ่งอยู่ในอำนาจของคณะกรรมการของบริษัทที่จะสามารถพิจารณาและอนุมัติการเข้าทำรายการดังกล่าวได้โดยเปิดเผยข้อมูลให้ตลาดหลักทรัพย์แห่งประเทศไทยทราบ
  และในการพิจารณาอนุมัติการเข้าทำรายการที่เกี่ยวโยงกันดังกล่าว
  บริษัทได้ดำเนินการโดยถูกต้องตามนโยบายของบริษัทที่กำหนดไว้
  รวมถึงเงื่อนไขที่ระบุไว้ในประกาศฯ เรื่องรายการที่เกี่ยวโยงกันดังกล่าว กล่าวคือ
  ในการประชุมทั้ง 2 ครั้ง
  กรรมการผู้มีส่วนได้เสียได้ขอตัวออกจากที่ประชุมไปก่อนเริ่มการพิจารณา
  เพื่อให้กรรมการที่เหลืออยู่มีความเป็นอิสระในการพิจารณาอนุมัติการทำรายการ
  และการอนุมัติการเข้าทำรายการทั้ง 2 ครั้งดังกล่าว
  ได้ผ่านการพิจารณากลั่นกรองจากกรรมการอิสระ
  และนำเสนอความเห็นต่อคณะกรรมการบริษัทแล้ว

  นอกจากนี้ บริษัท บีอีซี – เทโร เอ็นเตอร์เทนเม้นท์ จำกัด (มหาชน)
  บริษัทย่อยซึ่งบริษัทถือหุ้นร้อยละ 60 ได้ทำสัญญาเช่าพื้นที่บีอีซีเทโรฮอลล์
  ที่บริเวณสวนลุมไนท์บาซ่าร์ มีระยะเวลา 1 ปี 1 เดือน นับตั้งแต่วันที่ 1 เมษายน 2549 ถึงวันที่
  30 เมษายน 2550 ปัจจุบันสัญญาสิ้นสุดลงแล้ว

- อาคารติดตั้งเสาสัญญาณออกอากาศ

  บริษัทย่อยได้ทำสัญญาเช่าพื้นที่ของอาคารใบหยกสอง ชั้น 84 มีระยะเวลา 3 ปี นับตั้งแต่วันที่ 17
  มีนาคม 2548 ถึงวันที่ 16 มีนาคม 2551 เพื่อใช้ติดตั้งเสาสัญญาณออกอากาศ UHF

- สิทธิการใช้ทรัพย์สินรอตัดบัญชี

  สิทธิการใช้ทรัพย์สินรอตัดบัญชีประกอบด้วย
  มูลค่าสินทรัพย์รอตัดบัญชีตามสัญญาร่วมดำเนินการส่งโทรทัศน์สีช่อง 3
  และมูลค่าสินทรัพย์รอตัดบัญชีตามสัญญาสัมปทานในการกระจายเสียงคลื่นวิทยุ เอฟ.เอ็ม.105.5
  บริษัทได้เริ่มดำเนินกิจการสถานีส่งโทรทัศน์สี ตั้งแต่ปี 2511
  โดยได้ทำสัญญาร่วมดำเนินการส่งโทรทัศน์สี กับบริษัทไทยโทรทัศน์จำกัด
  และได้ทำสัญญาใหม่กับองค์การสื่อสารมวลชนแห่งประเทศไทย (อ.ส.ม.ท.) เมื่อวันที่ 28
  เมษายน 2521 ตามพระราชกฤษฎีกาจัดตั้ง อ.ส.ม.ท. พ.ศ. 2520 [ปัจจุบันบริษัท อ ส ม ท
  จำกัด (มหาชน)] หลังจากนั้นได้มีการต่อสัญญาอีก 3 ครั้ง ครั้งสุดท้าย เมื่อวันที่ 2 พฤษภาคม
  2532 ตามสัญญาร่วมดำเนินกิจการฯนั้น
  บริษัทต้องจัดสร้างสถานีการออกอากาศส่วนกลางและส่วนภูมิภาคจำนวนรวม 32 แห่งให้แก่
  อ.ส.ม.ท. และให้อุปกรณ์เครือข่ายและสถานีดังกล่าวตกเป็นกรรมสิทธิ์ของ อ.ส.ม.ท. ทันที
  และเพื่อเป็นการตอบแทนการลงทุนดังกล่าว อ.ส.ม.ท. ตกลงให้บริษัทมีสิทธิใช้ ครอบครอง
  และได้ประโยชน์ จากสถานีออกอากาศส่วนกลางและภูมิภาค
  รวมถึงอุปกรณ์ในระบบมีกำหนดเวลาสิ้นสุด 25 มีนาคม 2563
  ซึ่งบริษัทได้ทยอยตัดมูลค่าสิทธิการใช้ทรัพย์สินนั้นเป็นต้นทุนการดำเนินงานของบริษัท
  โดยวิธีเส้นตรงตามอายุการใช้งานโดยประมาณของสินทรัพย์ หรือตามอายุสัมปทานที่เหลือ

  สิทธิการใช้ทรัพย์สินรอตัดบัญชี ณ 31 ธันวาคม 2550 ประกอบด้วย

  ------------------------------------------------------- ---------------
                                                          ล้านบาท

  ค่าสิทธิโครงการขยายเครือข่าย                                 1,951.58

  อุปกรณ์โทรทัศน์สีและวิทยุ                                      455.34

  เครื่องส่งโทรทัศน์สีและวิทยุ                                    300.31

  อาคาร                                                   90.99

  ส่วนปรับปรุงอาคาร                                          54.44

  รถถ่ายทอดสัญญาณโทรทัศน์                                     11.56

  สิ่งปลูกสร้างอื่น                                             1.82

  สิทธิการใช้ทรัพย์สินระหว่างติดตั้ง                                13.20

  หัก ค่าสิทธิการใช้ทรัพย์สินตัดจ่ายสะสม                            (1,778.07)

  มูลค่าสิทธิการใช้ทรัพย์สินรอตัดบัญชี                               1,101.17
  ------------------------------------------------------- ---------------

-   ค่าเช่าภาพยนตร์ ค่าผลิตภัณฑ์ภาพยนตร์ ค่าละครและลิขสิทธิ์รอตัดบัญชีสุทธิ
    ประกอบด้วยมูลค่าคงเหลือตามบัญชีของผลิตภัณฑ์ภาพยนตร์วีดีโอเทปไทย และต่างประเทศ
    ภาพยนตร์ไทย ละคร และลิขสิทธิ์บทประพันธ์ต่าง ๆ ที่สามารถนำมาใช้ออกอากาศได้ ณ วันที่
    31 ธันวาคม 2550 มีมูลค่าทางบัญชีจำนวน 1,274.08 ล้านบาท

    1.  สินทรัพย์ที่ไม่มีตัวตน

  ได้แก่ สัญญาต่าง ๆ สามารถสรุปสาระสำคัญของแต่ละสัญญาได้ดังนี้

สัญญาร่วมดำเนินกิจการส่งโทรทัศน์สี แก้ไขเพิ่มเติมครั้งที่ 3 ลงวันที่ 2 พฤษภาคม 2532

  คู่สัญญา : องค์การสื่อสารมวลชนแห่งประเทศไทย (อ.ส.ม.ท.) (ในปี 2547 อ.ส.ม.ท.
  ได้แปร สภาพเป็นบริษัทจดทะเบียนชื่อ บริษัท อสมทจำกัด (มหาชน))

  และบริษัท บางกอกเอ็นเตอร์เทนเม้นต์ จำกัด (บริษัท)

  อายุของสัญญา : สัญญาร่วมดำเนินกิจการส่งโทรทัศน์สี มีการแก้ไขเพิ่มเติม 3 ครั้ง กับ
  อ.ส.ม.ท.

 สิ้นสุด วันที่ 25 มีนาคม 2563

  สาระสำคัญของสัญญาร่วมดำเนินกิจการส่งโทรทัศน์สี :

  1. ขอบเขตการร่วมงานและร่วมลงทุน

  บริษัทได้เข้าร่วมดำเนินการส่งโทรทัศน์สีกับ บริษัท ไทยโทรทัศน์ จำกัด ตั้งแต่ปีพ.ศ.
  2511ซึ่งได้เปลี่ยนเป็นสัญญากับ องค์การสื่อสารมวลชนแห่งประเทศไทย(อ.ส.ม.ท.)ในปี 2521
  ตามพระราชกฤษฎีกาจัดตั้งอ.ส.ม.ท. และต่อมาในปี 2528
  มติคณะรัฐมนตรีมีนโยบายที่จะให้อ.ส.ม.ท.ขยายการให้บริการในส่วนภูมิภาค
  และให้บริษัทมีส่วนเกื้อกูลการลงทุนขยายงานร่วมกับอ.ส.ม.ท.
  โดยบริษัทเป็นผู้สร้างสถานีส่งโทรทัศน์สำหรับถ่ายทอดสัญญาณจากสถานีส่วนกลาง ของ
  อ.ส.ม.ท.รวม 31 แห่งในต่างจังหวัด และมีหน้าที่ลงทุนจัดหา ควบคุมติดตั้ง
  อุปกรณ์ต่างๆให้แล้วเสร็จ เพื่อให้ อ.ส.ม.ท.สามารถออกอากาศได้
  และเพื่อเป็นการตอบแทนการลงทุนดังกล่าว อ.ส.ม.ท.
  ตกลงให้บริษัทมีสิทธิเข้าร่วมการจัดการออกอากาศในส่วนภูมิภาค
  โดยใช้สถานที่และอุปกรณ์ที่จัดสร้างขึ้น เป็นเวลา 30 ปี สิ้นสุด ณ วันที่ 25 มีนาคม 2563

  2. การจัดสร้างสถานีและการจัดหาอุปกรณ์ในสถานี

1.  บริษัทได้ลงทุนจัดสร้างสถานีการออกอากาศส่วนกลาง
    เพื่อใช้ในการดำเนินการออกอากาศโทรทัศน์สีของสถานีโทรทัศน์ไทยทีวีสีช่อง 3
    ในกรุงเทพมหานครฯแล้วเสร็จตั้งแต่ปี 2513

2.  บริษัทได้ลงทุนและรับผิดชอบในการจัดสร้างสถานีเครื่องส่งโทรทัศน์สี
    สำหรับถ่ายทอดสัญญาณจากสถานีส่วนกลางของ อ.ส.ม.ท.
    และจัดหาอุปกรณ์ในสถานีทั้งหมดรวม 31 แห่งในส่วนภูมิภาคโดยมีรายละเอียดของสถานที่
    และเงื่อนไขตามที่ อ.ส.ม.ท. กำหนด

  3. การบำรุงรักษาสถานีโดยบริษัท

1.  บริษัทจะต้องปรับปรุงเพิ่มเติมเครื่องมืออุปกรณ์ให้ดีทันสมัยตลอดเวลา
    ตามหลักวิชาสากลของการส่งโทรทัศน์ของสถานีโทรทัศน์ไทยทีวีสีช่อง 3 ใน ส่วนกลาง
    โดยผ่านความเห็นชอบจากอ.ส.ม.ท

2.  บริษัทต้องดำเนินการทางช่างด้วยตนเอง และ จะต้องบำรุงรักษาเครื่องมืออุปกรณ์ใน
    ส่วนที่บริษัทใช้ดำเนินการ
    รวมทั้งเสาอากาศและอุปกรณ์อื่นที่ต้องใช้ร่วมโดยบริษัทต้องดำเนินการซ่อมแซมเปลี่ยนชิ้นส่วนตามอายุหรือจัดหามาทดแทนให้อยู่ในสภาพ
    ที่ปฏิบัติงานได้ดีตลอดเวลา ทั้งนี้ อ.ส.ม.ท. หรือผู้ที่รับมอบหมายมีสิทธิตรวจสอบ
    และแจ้งให้แก้ไขด้านเทคนิคได้ตลอดเวลา

3.  บริษัทต้องเอาประกันภัยทรัพย์สินของบริษัทและทรัพย์สินที่ใช้ร่วมกับอ.ส.ม.ท.
    เพื่อคุ้มครองความเสี่ยงภัยทุกชนิด (All Risk)
    ในวงเงินประกันเงื่อนไขการประกันกับบริษัทประกันภัยที่ อ.ส.ม.ท. ให้ความเห็นชอบโดยให้
    อ.ส.ม.ท. เป็นผู้รับประโยชน์ตลอดอายุสัญญา

4.  สินไหมทดแทนจากทรัพย์สินที่ชำรุดเสียหายหรือสูญหายนั้น อ.ส.ม.ท. จะมอบ
    ให้บริษัทเพื่อจัดทำหรือสร้าง หรือจัดหามาทดแทน ถ้าสินไหมทดแทนไม่เพียงพอ แล้ว
    บริษัทจะเป็นผู้รับผิดชอบจ่ายเพิ่มเติม

  4. การโอนกรรมสิทธิ์ในทรัพย์สิน

1.  สถานที่ และทรัพย์สินทั้งหมดที่บริษัทใช้ในการดำเนินการจัดออกอากาศของไทยทีวีสีช่อง
    3หรือการออกอากาศส่วนกลาง ให้ตกเป็นกรรมสิทธิ์ของ อ.ส.ม.ท. ทันทีที่จัดหาหรือได้มา

2.  การก่อสร้างทุกอย่างที่ได้สร้างขึ้นบนที่ดินทั้ง31แห่ง อีกทั้งทรัพย์สินทุกอย่าง(ยกเว้นเงินทุน)
    ที่บริษัทได้กระทำขึ้นหรือจัดหาสำหรับใช้สอยในการดำเนินการ ให้โอนเป็นทรัพย์สินของ
    อ.ส.ม.ท.ตั้งแต่วันที่ได้จัดสร้างหรือจัดหาแล้ว

  5. สิทธิของบริษัทหลังการโอนกรรมสิทธิ์

  5.1 อ.ส.ม.ท.ขยายเวลาการออกอากาศส่วนกลางของบริษัทไปสิ้นสุดวันที่ 25 มีนาคม 2563
  ตามสัญญาร่วมดำเนินกิจการส่งโทรทัศน์สี แก้ไขเพิ่มเติม ครั้งที่ 3 ลงวันที่ 2 พฤษภาคม 2532

  5.2 อ.ส.ม.ท. ให้บริษัทเข้าร่วมดำเนินการจัดการออกอากาศส่วนภูมิภาค
  โดยใช้สถานที่และอุปกรณ์ที่จัดสร้างขึ้น
  โดยบริษัทจะเป็นผู้ออกค่าใช้จ่ายในการดำเนินการและมีกำหนดเวลาสิ้นสุดพร้อมการออกอากาศส่วนกลาง

  5.3 ทรัพย์สินที่ได้สร้างขึ้นและได้โอนกรรมสิทธิ์ให้แก่ อ.ส.ม.ท. แล้วนั้น
  ถ้ามีผู้รบกวนสิทธิดังกล่าว บริษัทจะเป็นผู้รับผิดชอบคุ้มครอง ขัดขวาง หรือต่อสู้แทน
  อ.ส.ม.ท.โดยบริษัทจะเป็นผู้รับผิดชอบค่าใช้จ่าย

  6. การเก็บเงินและส่วนแบ่งที่เกี่ยวข้อง

  ตามสัญญาร่วมดำเนินกิจการส่งโทรทัศน์สี แก้ไขเพิ่มเติม ครั้งที่ 3 กับอ.ส.ม.ท. สิ้นสุด 25
  มีนาคม 2563 นั้น บริษัทจะต้องจ่ายผลตอบแทนให้กับ อ.ส.ม.ท.
  เป็นรายปีโดยจะจ่ายเงินให้กับอ.ส.ม.ท. ดังมีรายละเอียดตั้งแต่ปี 2550 ดังนี้

  ----------------------------------------- -----------------------------
  ปี                                         บาทต่อปี

  2550                                      135,907,500.00

  2551                                      142,695,000.00

  2552                                      149,825,000.00

  2553                                      157,315,000.00

  2554                                      165,180,000.00

  2555                                      173,440,000.00

  2556                                      182,115,000.00

  2557                                      191,225,000.00

  2558                                      200,790,000.00

  2559                                      210,830,000.00

  2560                                      221,372,500.00

  2561                                      232,440,000.00

  2562                                      244,060,000.00

  2563                                      61,750,000.00
  ----------------------------------------- -----------------------------

  ค่าใช้จ่ายในด้านสาธารณูปโภคในส่วนที่ไม่สามารถแยกออกเป็นสัดส่วนได้ เช่น ถนน
  ทั้งบริษัทและอ.ส.ม.ท. รับผิดชอบฝ่ายละครึ่ง

  7. การสิ้นสุดของสัญญา

  ในกรณีที่ บริษัทไม่ได้ปฏิบัติตามข้อกำหนดในสัญญา ข้อหนึ่งข้อใดก็ดี อ.ส.ม.ท.
  จะแจ้งเป็นลายลักษณ์อักษรให้ บริษัทปฏิบัติตาม ข้อสัญญาให้ถูกต้อง โดยให้เวลาอันสมควร
  หากบริษัทไม่ยอมปฏิบัติให้ถูกต้องภายในเวลาดังกล่าว บริษัทต้องแจ้งเหตุผล
  เป็นลายลักษณ์อักษรแจ้งให้ อ.ส.ม.ท.ทราบ เมื่อ อ.ส.ม.ท.ได้พิจารณาคำชี้แจงนั้นแล้ว
  จะแจ้งให้ บริษัททราบและปฏิบัติให้ถูกต้องภายในเวลาอันสมควรอีกครั้งหนึ่ง หาก
  บริษัทไม่ปฏิบัติให้ถูกต้องภายในกำหนดเวลาครั้งหลังนี้แล้ว อ.ส.ม.ท.
  มีสิทธิเรียกค่าเสียหายอันพึงมี
  และหรือแจ้งให้งดการออกอากาศและหรือมีสิทธิบอกเลิกสัญญาได้ทันที

สัญญาสัมปทานคลื่นวิทยุ เอฟ.เอ็ม. 105.5 

  นอกจากนี้ บริษัท บางกอกเอ็นเตอร์เทนเม้นต์ จำกัด
  ยังได้รับสัมปทานในการกระจายเสียงทางคลื่นวิทยุ เอฟ.เอ็ม. 105.5
  จากทางองค์การสื่อสารมวลชนแห่งประเทศไทย ดังมีรายละเอียดของสัญญาดังต่อไปนี้

  ชื่อสัญญา : สัญญาจ้างโฆษณา ลงวันที่ 25 มกราคม 2533

  สัญญาเช่าเวลาจัดรายการและโฆษณา ลงวันที่ 22 กันยายน 2537

  คู่สัญญา : องค์การสื่อสารมวลชนแห่งประเทศไทย (ผู้ให้เช่า) และ

  บริษัท บางกอกเอ็นเตอร์เทนเม้นต์ จำกัด (ผู้เช่าเวลา)

  ระยะเวลาของสัญญา : ฉบับวันที่ 22 กันยายน 2537 ( 1 กุมภาพันธ์ 2539 ถึง 31
  มกราคม2563 )

  สาระสำคัญของสัญญา :

1.  ทั้งสองฝ่ายตกลงให้ผู้เช่าเวลาเช่าเวลาจัดรายการ และโฆษณาทางสถานีวิทยุ อ.ส.ม.ท.
    เอฟ.เอ็ม. จังหวัดกรุงเทพมหานคร ความถี่ 105.5 เมกกะเฮิรตซ์ และโฆษณาสินค้าต่างๆ
    ในรายการได้ตามระเบียบของทางราชการในวันจันทร์ถึงอาทิตย์ ตั้งแต่เวลา 6.00
    น.-24.00 น. คิดเป็นเวลา 18 ชั่วโมงต่อวัน

2.  ผู้เช่าเวลายินยอมที่จะมอบอุปกรณ์เครื่องส่งและอุปกรณ์ห้องส่งตามที่ระบุไว้ในสัญญาให้เป็นกรรมสิทธิ์ของ
    อ.ส.ม.ท. ภายในวันที่ 1 มิถุนายน 2533 และซื้อเครื่องส่งให้ใหม่ ภายในระยะเวลา 2 ปี
    นับแต่วันที่ 1 กุมภาพันธ์ 2533 นอกจากนี้ในสัญญาฉบับหลังได้มีการระบุเงื่อนไข
    ให้ผู้เช่าเวลาต้องปรับปรุงประสิทธิภาพทางด้านเทคนิคของสถานีวิทยุ ให้แล้วเสร็จภายใน 2
    ปีนับแต่วันลงนามในสัญญานี้ (หรือ 22 กันยายน 2537) ณ เดือนเมษายน 2539
    ผู้เช่าเวลาได้ซื้ออุปกรณ์ดังกล่าวและได้ชำระเงินไปแล้ว เป็นจำนวนเงิน 5,402,928.42
    บาท
    เมื่อดำเนินการแล้วเสร็จผู้เช่าเวลาจะต้องแจ้งส่งมอบเพื่อให้เครื่องอุปกรณ์ที่จัดหาเพิ่มเติมนี้ตกเป็นกรรมสิทธิ์ของผู้ให้เช่าภายหลังจากการตรวจนับ

3.  การจัดรายการและโฆษณาตามสัญญานี้
    ผู้เช่าเวลาจะดำเนินการดังที่ระบุไว้ข้างล่างนี้ด้วยตัวเอง จะจำหน่าย จ่ายโอน
    สิทธิตามสัญญานี้ให้แก่บุคคลอื่นไม่ว่าโดยวิธีใดๆมิได้ เว้นแต่จะได้รับความยินยอมจากผู้ให้เช่า

    -   ออกอากาศได้ทุกวันตามเวลาที่ทางราชการกำหนด

    -   การจัดรายการจะต้องกระทำในนามผู้ให้เช่า และตามประเภทรายการตามผังรายการ
        ที่ได้รับอนุมัติจากผู้ให้เช่า

    -   ผู้จัดรายการจะต้องมีคุณสมบัติครบถ้วนตามระเบียบของทางราชการและระเบียบของสถานี

    -   การโฆษณาจะต้องเป็นไปตามระเบียบของทางราชการและระเบียบของสถานี

    -   หากมีข้อขัดข้องในการออกอากาศไม่ว่าด้วยเหตุใดๆก็ตาม
        ผู้เช่าเวลาจะไม่ได้รับการลดหย่อนค่าใช้จ่าย ค่าตอบแทน หรือค่าเช่าเวลาตามสัญญานี้
        เว้นแต่ผู้ให้เช่าจะพิจารณาเห็นสมควรลดหย่อนให้

  4. ผู้เช่าเวลาจะต้องจัดหาเจ้าหน้าที่ซึ่งมีคุณสมบัติตามที่กำหนดมาปฏิบัติงาน
  และออกค่าใช้จ่ายเองทั้งสิ้นโดยผู้เช่าเวลาจะต้องส่งรายชื่อ รูปถ่าย รายละเอียด
  ให้ผู้ให้เช่าพิจารณาเห็นชอบก่อน

  5. ผู้เช่าเวลาตกลงจ่ายค่าเช่าเวลา และค่าใช้จ่ายต่างๆ ให้แก่ผู้ให้เช่าดังนี้

  5.1 ค่าใช้จ่ายในการดำเนินงานต่างๆ ดังนี้

  - ค่าไฟฟ้า ค่าน้ำ ค่าโทรศัพท์ ค่าโทรสาร และค่าใช้จ่ายในสำนักงานตามที่จ่ายจริง

  - ค่าตอบแทนนายสถานี เดือนละ 5,000 บาท (ยังไม่รวมภาษีมูลค่าเพิ่ม)

  - ค่าใช้จ่ายเกี่ยวกับการใช้สถานที่อันเป็นที่ตั้งสถานีวิทยุตามสัญญานี้

  5.2 ค่าเช่าเวลารายเดือน (ยังไม่รวมภาษีมูลค่าเพิ่ม) ภายในสิ้นเดือนที่ออกอากาศ ทั้งนี้
  อัตราค่าเช่ารายเดือนในเดือนกุมภาพันธ์ 2539 คิดเป็นเงิน 300,000 บาท/เดือน
  และจะมีการปรับค่าเช่าทุกปีในอัตราร้อยละ 10 ต่อปี จนกระทั่งสิ้นสุดสัญญา ในเดือนมกราคม
  2563

6.  ผู้เช่าเวลาต้องวางหลักประกันเป็นหนังสือค้ำประกันของธนาคารเป็นจำนวนเงิน 3 เท่า

  ของค่าเช่าเวลารายเดือนตามข้อ 5.2

  7. ผู้เช่าเวลาต้องปฏิบัติดังนี้

1.  รับผิดชอบในการบำรุง ซ่อมแซม แก้ไข เปลี่ยน หรือจัดหาเครื่องมือ อุปกรณ์ เครื่องใช้
    ทรัพย์สินของผู้ให้เช่าให้อยู่ในสภาพเรียบร้อยตลอดอายุของสัญญา

2.  ต้องประกันทรัพย์สินโดยให้ผู้ให้เช่าเป็นผู้รับประโยชน์ในวงเงินไม่ต่ำกว่า 3,000,000 บาท
    ตลอดอายุสัญญานี้

  8. ถ้ามีผู้รบกวนสิทธิในบรรดาทรัพย์สินที่ตกเป็นของผู้ให้เช่า อันถือเป็นการรอนสิทธิ ต่อผู้ให้เช่า
  หรือยึดคืนหรือถอนไป ผู้เช่าจะต้องรับผิดชอบ คุ้มครอง ขัดขวาง หรือต่อสู้แทนผู้ให้เช่าทั้งสิ้น
  พร้อมทั้งออกค่าใช้จ่ายในการนี้ทั้งหมดเองด้วย

  9. การสิ้นสุดของสัญญาก่อนกำหนด

-   หากสัญญาร่วมดำเนินกิจการส่งโทรทัศน์สีระหว่างอ.ส.ม.ท. กับ บางกอกเอ็นเตอร์เทนเม้นต์
    สิ้นสุดลงไม่ว่าด้วยเหตุใดก่อนครบกำหนดอายุสัญญานี้ ให้ถือว่าสัญญานี้เป็นอันสิ้นสุดลงด้วย

-   หากผู้เช่าเวลาผิดสัญญาข้อหนึ่งข้อใด
    ผู้ให้เช่ามีสิทธิที่จะบอกกล่าวตักเตือนหรือบอกเลิกสัญญาได้ตามที่เห็นสมควร
    พร้อมทั้งมีสิทธิที่จะริบหลักประกันทั้งหมดหรือบางส่วนแล้วแต่ผู้ให้เช่าจะเห็นสมควรและเรียกค่าเสียหายได้อีกตามกฎหมาย

-   ในระหว่างอายุสัญญานี้ หากผู้เช่าเวลามีนิติกรรมอื่นใดกับผู้ให้เช่าซึ่งมีผลบังคับใช้ต่อกันอยู่
    และปรากฏว่าผู้เช่าเวลาได้กระทำผิดสัญญาอื่น ให้ถือว่าผู้เช่าเวลาผิดสัญญานี้
    และผู้ให้เช่ามีสิทธิบอกเลิกสัญญานี้ได้ด้วย

  บันทึกข้อตกลงการจัดรายการร่วม ทางสถานีวิทยุกระจายเสียงจเรทหารสื่อสาร 2 เอฟ.เอ็ม
  (จส.2 เอฟเอ็ม) (คลื่น FM103)

  คู่บันทึกข้อตกลง : บริษัท บีอีซี-เทโร เอ็นเตอร์เทนเม้นท์ จำกัด (มหาชน) และ บริษัท
  เวอร์จิ้น บีอีซี-เทโร เรดิโอ (ประเทศไทย) จำกัด (ผู้จัดรายการร่วม)

  และ สถานีวิทยุกระจายเสียงจเรทหารสื่อสาร 2 เอฟ.เอ็ม (จส.2 เอฟเอ็ม)

  (ผู้ให้จัดรายการร่วม)

  อายุบันทึกข้อตกลง : 1 มกราคม 2550 ถึง 31 ธันวาคม 2551

  สาระสำคัญของบันทึกข้อตกลง :

1.  ผู้ให้จัดรายการร่วมตกลงให้ผู้จัดรายการร่วมทำการออกอากาศรายการ ตามที่กองทัพบกกำหนด
    ที่สถานีวิทยุกระจายเสียงจเรทหารสื่อสาร 2 เอฟ.เอ็ม. คลื่นความถี่ 103 MHz ระบบ FM
    ในระหว่างเวลา 00.00 นาฬิกา ถึงเวลา 24.00 นาฬิกา (24 ชั่วโมง) เป็นประจำทุกวัน
    (โดยจัดรายการตามหลักเกณฑ์และเงื่อนไขที่กองทัพบกกำหนดไว้)

2.  ผู้จัดรายการร่วมตกลงมอบค่าใช้จ่ายในการดำเนินกิจการให้ผู้ให้จัดรายการร่วมเป็นรายเดือนเพื่อเป็นเงินบำรุงและพัฒนาสถานี
    รายละ 900,000 บาท รวม 1,800,000 บาท (ภาษีมูลค่าเพิ่ม 126,000 บาท)

3.  ในกรณีที่มีความจำเป็นผู้ให้จัดรายการร่วม
    มีสิทธิที่จะเปลี่ยนแปลงหรือยกเลิกเวลาจัดรายการบางส่วน หรือยกเลิกข้อตกลงได้
    กรณีนี้ผู้จัดรายการร่วมไม่มีสิทธิที่จะเรียกร้อง และขอลดเงินค่าบำรุงและพัฒนาสถานีตามข้อ 2
    ตลอดจนไม่มีสิทธิที่จะเรียกค่าเสียหายใดๆ หรือบอกเลิกบันทึกข้อตกลงได้

  สัญญาร่วมผลิตรายการสดในห้องส่ง สถานีวิทยุกระจายเสียงแห่งประเทศไทย
  สังกัดกรมประชาสัมพันธ์ (คลื่น FM95.5)

  คู่สัญญา : บริษัท ยูแอนด์ไอ คอร์โปเรชั่น จำกัด (ผู้เข้าร่วมผลิตรายการ)

  และกรมประชาสัมพันธ์ (ผู้ให้เข้าร่วมผลิตรายการ)

  อายุสัญญา : 1 กุมภาพันธ์ 2550 ถึง 31 ธันวาคม 2550

  ปัจจุบันอยู่ในระหว่างการดำเนินการต่ออายุสัญญาระยะสั้นฉบับใหม่

  สาระสำคัญของสัญญา :

  คู่สัญญาทั้งสองฝ่ายตกลงที่จะร่วมผลิตรายการวิทยุสดในห้องส่ง
  ทางสถานีวิทยุกระจายเสียงแห่งประเทศไทย ความถี่ เอฟ.เอ็ม. 95.5 มฮ.
  โดยผู้เข้าร่วมผลิตรายการต้องรับทราบนโยบายการผลิตรายการจากผู้ให้เข้าร่วมผลิตรายการ
  เพื่อไปวางแผนขั้นตอนการผลิตรายการ
  เพื่อดำเนินรายการสาระและบันเทิงส่งกระจายเสียงเพื่อประชาสัมพันธ์ทั่วไป
  โดยเน้นการทำรายการเพื่อการอนุรักษ์ศิลปวัฒนธรรม ศาสนา ธรรมชาติ และสิ่งแวดล้อม
  ตลอดจนขนบธรรมเนียมประเพณีต่าง โดยออกอากาศระหว่างช่วงเวลา 05.00 น. ถึง 02.00
  น. ทุกวัน

1.  อัตราเงินสนับสนุนรายเดือน 3,500,000 บาท (ภาษีมูลค่าเพิ่ม 245,000 บาท)
    และค่าสวัสดิการ 110,500 บาท (ไม่มีภาษีมูลค่าเพิ่ม)

2.  การบอกเลิกของสัญญา

  ผู้เข้าร่วมผลิตรายการ สามารถบอกเลิกก่อนหมดอายุสัญญาได้
  โดยต้องแจ้งเป็นลายลักษณ์อักษรให้ทราบเป็นการล่วงหน้าไม่น้อยกว่า 30 วัน
  โดยชำระหนี้ที่ค้างชำระและค่าเสียหายต่าง ๆ (ถ้ามี) ตามสัญญานี้ให้เสร็จสิ้นก่อนยกเลิกสัญญา

3.  ผู้เข้าร่วมผลิตรายการต้องสงวนเวลาทุกต้นชั่วโมงของเวลาที่ได้รับอนุมัติให้เช่า
    ชั่วโมงละไม่เกิน 10 นาที เพื่อเสนอข่าวที่ผลิตโดยผู้ให้เข้าร่วมผลิตรายการ
    และผู้เข้าร่วมผลิตรายการจะชำระค่าผลิตข่าวให้ผู้ให้เข้าร่วมผลิตรายการ 100,000
    บาทต่อเดือน (ภาษีมูลค่าเพิ่ม 7,000 บาท)

4.  เมื่อใดที่โครงสร้างระบบบริหารราชการของผู้ให้เข้าร่วมผลิตรายการ
    หรือหน่วยงานที่เกี่ยวข้องเปลี่ยนแปลงไป
    จนผู้ให้เข้าร่วมผลิตรายการไม่สามารถให้ผู้เข้าร่วมผลิตรายการดำเนินการต่อไปได้
    หรือเมื่อได้มีคณะกรรมการกิจการกระจายเสียงและกิจการโทรทัศน์แห่งชาติ(กสช.)แล้ว
    ให้ผู้ให้เข้าร่วมผลิตรายการ สามารถบอกเลิกสัญญาได้
    โดยผู้เข้าร่วมผลิตรายการจะเรียกร้องให้ผู้ให้เข้าร่วมผลิตรายการชดใช้ค่าเสียหายอย่างใดมิได้
    หรือถ้าหากยังมีการดำเนินการอยู่เมื่อมี กสช. แล้ว
    ผู้เข้าร่วมผลิตรายการจะต้องปฏิบัติตามกฎระเบียบปฏิบัติหรือคำสั่งของ กสช.
    ที่จะกำหนดขึ้นต่อไป โดยผู้เข้าร่วมผลิตรายการจะเรียกร้องให้ผู้ให้เข้าร่วมผลิตรายการหรือ
    กสช.ชดใช้ค่าเสียหายใดๆไม่ได้

    1.  นโยบายการลงทุน และนโยบายการบริหารงานในบริษัทย่อยและบริษัทร่วม

  ณ วันที่ 31 ธันวาคม 2550 บริษัท บีอีซีเวิลด์ จำกัด(มหาชน)
  มีเงินลงทุนในบริษัทย่อยและบริษัทร่วมในทั้ง 2 กลุ่มธุรกิจ แสดงมูลค่าตามวิธีราคาทุนดังนี้
  เงินลงทุนในกลุ่มธุรกิจดำเนินการออกอากาศและสื่อโฆษณาจำนวน 474.08 ล้านบาท
  และกลุ่มธุรกิจดำเนินการจัดหาและผลิตรายการจำนวน 418.18 ล้านบาท
  โดยมีสัดส่วนเงินลงทุนในบริษัทย่อยและบริษัทร่วมทั้งหมดคิดเป็นร้อยละ 18.49 ของสินทรัพย์รวม

  บริษัทมีการลงทุนถือหุ้นในอัตราร้อยละ 19.52 ในบริษัทร่วม “บริษัทซีวีดี เอ็นเตอร์เทนเม้นท์
  จำกัด (มหาชน)” ซึ่งเป็นบริษัทจดทะเบียนในตลาดหลักทรัพย์แห่งประเทศไทย
  ดำเนินธุรกิจบันเทิงและการจัดกิจกรรมที่เกี่ยวเนื่อง เป็นหลัก
  บริษัทไม่มีนโยบายที่จะเพิ่มหรือลดการลงทุนในบริษัทร่วมนี้ ณ วันที่ 31 ธันวาคม 2550
  บริษัทมีเงินลงทุนในบริษัทร่วมดังกล่าวเป็นจำนวน 6.33 ล้านหุ้น มูลค่า 98.07 ล้านบาท
  แสดงมูลค่าตามวิธีส่วนได้เสีย

  บริษัทมีนโยบายที่จะดำเนินธุรกิจของกลุ่มบีอีซีเวิลด์ให้ครบวงจรทั้งด้านลึกและด้านกว้าง
  ทั้งในธุรกิจด้านการดำเนินการออกอากาศและธุรกิจดำเนินการจัดหาและผลิตรายการ
  การขยายงานนี้บางโอกาสจำเป็นต้องเป็นการลงทุนผ่านบริษัทย่อยหรือบริษัทร่วม
  บริษัทมีนโยบายที่จะมีส่วนร่วมอย่างสำคัญในการบริหารงานกิจการร่วมทุน
  ดังนั้นบริษัทมักจะเป็นผู้ถือหุ้นใหญ่ในบริษัทร่วมในกรณีที่เป็นกิจการต่อเนื่องหรือกิจการที่อาจเกื้อกัน
  โดยเฉพาะส่วนที่อาจเกื้อต่อธุรกิจหลักของกลุ่มบีอีซี เวิลด์
  บริษัทอาจพิจารณาร่วมลงทุนเป็นผู้ถือหุ้นส่วนน้อยในบางกรณี
  แต่ในบริษัทร่วมเช่นนี้บริษัทจะพยายามให้มีสัดส่วนการร่วมทุนที่เป็นจำนวนพอที่จะมีส่วนร่วมในการบริหารด้วย
  แม้ไม่อาจจะควบคุมบริษัทร่วมได้ แต่ก็จะให้มีมากพอที่จะทัดทานท้วงติงในเรื่องสำคัญ ๆ ได้บ้าง

  ในส่วนของนโยบายการบริหารงานในบริษัทย่อยและบริษัทร่วม
  เนื่องจากบริษัทย่อยส่วนใหญ่ดำเนินการในธุรกิจหลักของกลุ่มบีอีซี
  เวิลด์และบริษัทถือหุ้นในบริษัทย่อยเหล่านั้นเกือบร้อยละ 100
  การบริหารงานของบริษัทย่อยดังกล่าวจึงดำเนินงานโดยผู้บริหารชุดเดียวกับผู้บริหารของบริษัทฯ
  และผู้บริหารส่วนใหญ่ของบริษัทเป็นกรรมการผู้มีอำนาจกระทำการแทนของบริษัทย่อยเหล่านี้
  ในส่วนของบริษัทย่อยที่ร่วมทุนกับบุคคลภายนอกก็จะมีตัวแทนบุคคลภายนอกร่วมบริหารด้วย
  แต่บริษัทจะมีส่วนอย่างมากในการกำหนดนโยบายและแนวทางในการดำเนินงาน
  สำหรับบริษัทร่วมที่บริษัทเป็นผู้ถือหุ้นส่วนน้อยนั้น
  บริษัทจะส่งผู้บริหารของบริษัทไปร่วมในฐานะกรรมการของบริษัทร่วม
  แม้ว่าบริษัทไม่มีอำนาจควบคุมบริษัทร่วม แต่ก็สามารถที่จะทัดทาน ท้วงติง คัดค้านในเรื่องสำคัญ ๆ
  ได้อยู่บ้าง